 

PRAVILNIK

S tem pravilnikom določamo smernice za ocenjevanje urejenosti domov, javnih površin in stavb,večstanovanjskih hiš (v nadaljevanju blokov), kmetij in ostalih objektov na področju Občine Dobrna.

Komisija bo pri svojem delu poleg omenjenega pravilnika upoštevala tudi občinski odlok, ki se nanaša na urejenost stanovanjskih površin v Občini Dobrna.

Komisiji je priporočeno,da spremlja smernice razvoja podeželja, novogradenj, upoštevati mora tudi posege v naravo in ohranjanje kulturne, etnološke in naravne dediščine v občini Dorna.



Komisijo imenuje upravni odbor TD Dobrna na prvi konstitutivni seji in šteje pet članov. Njen mandat traja štiri leta.

Upravni odbor ima pravico v svojem mandatu posamezne člane komisije zamenjati, v kolikor smatra, da delo ni opravljeno v skladu s tem pravilnikom, oz. da posamezni član komisije sam odstopi od dela komisije. Člani komisije iz svojih vrst izvolijo predsednika komisije, v kolikor to ne store, predsednika komisije imenuje upravni odbor društva.

Predsednik komisije mora najmanj enkrat letno v pisni obliki podati na podlagi ocenjevalnih listov stanje na terenu in predlagati nosilce priznanj za tekoče leto.



Namen komisije je, da med letom spremlja aktivnosti na področju urejanja okolja v Občini Dobrna.

Z nasveti pomaga občanom pri urejanju okolja, opozarja na nepravilnosti, ki kvarno vplivajo na celoten zgled zaselka ali kraja, še posebej je kritična do javnih površin, ki so v upravljanju Občine Dobrna.

Komisija na osnovi pisnih ocen predlaga upravnemu odboru TD kandidate za prejem priznanj.



Komisija pri svojem delu skladno z navodili, smernicami in odlokom Občine Dobrne, ocenjuje predvsem urejenost objektov in površin:

* Urejenost fasad in okolja stanovanjskih hiš, okenskega in balkonskega cvetja
* Urejenost javnih stavb:šola, vrtec, zdravstveni dom, zavod, gasilski dom, kulturnega doma, proizvodnih obratov,trgovin itd..
* Urejenost javnih parkirišč in parkirnih prostorov, avtobusnih postajališč, objektov za rekreacijo na prostem, kopališč, parka, turistično prenočitvenih objektov, gostinski lokali, Tic
* Urejenost sakralnih in ostalih spominskih objektov (cerkve, kapele,spominskih obeležij, spomenikov NOB in pokopališče)
* Objekte se ocenjuje skupaj z pripadajočimi funkcionalnimi zemljišči (dovozne poti, parkirišča, zelenice, dvorišča, gospodarska poslopja, pomožni objekti ipd.)



Komisija je dolžna vse deležnike k katerim pristopi z namenom ocenjevanja, da jih seznani z namenom ocenjevanja in da skladno z zakonom o varstvu osebnih podatkov, pridobi dovoljenje za fotografiranje njihove posesti.



Komisija za izbrala za simbole nagrad:

Brezovo metlo, ker smatra, da je potrebno na posesti, ki je predmet ogleda še kaj postoriti.

Zeleni , srebrni in zlati želod pa izvira iz simbola občine Dobrna, ki je posledica znakov, ki jih uporablja tudi v promocijske namene, TD Dobrna pa je razvilo tudi blagovno znamko Dobra Dobrna in uporablja ta simbol. Kajti Dobrna ima v občinskem grbu simbol želod in hrastov list, saj njeno ime izvira iz drevesne vrste hrasta- doba. Koren iz tega imena je Dobrna.

Ocenjuje se na osnovi ocenjevalnega lista, ki je priloga tega pravilnika. Ocenjuje se:

* Od 0 do 5 za BREZOVO METLO DOBRE DOBRNE
* Od 0 do 10 za ZELENI ŽELOD
* Od 0 do 15 za SREBRNI ŽELOD
* Od 15 do 20 za ZLATI ŽELOD

Do konca oktobra na podlagi zbranega števila točk pri ocenjevanju za posamezne kategorije, pripravi poročilo s predlogi za podelitev posameznih priznanj posameznikom, skupinam, ustanovam, podjetjem in drugim.

Komisija predlaga nagrajence na osnovi ocenjevalnih list, ki jih mora za posamezni objekt izpolniti praviloma dvakrat letno. Zaželeno je, da so poleg ocenjevalnih listov priloženi še foto materiali.

Upravni odbor TD predloge za podelitev priznanj obravnava in določi število vseh dobitnikov priznanj za vsako leto posebej, največ je lahko podeljenih 10 priznanj po naslednjih kategorijah:

* Brezova metla 2x
* Zeleni želod 4X
* Srebrni želod 2x
* Zlati želod 2x

Od podelitve prvega priznanja, do predloga za podelitev naslednjega priznanja (praviloma višjega) mora preteči pri:

Pri BREZOVI METLI eno leto , pri Zelenem želodu dve leti, pri srebrnem 3 leta, pri zlatem priznanju 5 let.

Komisija dovoljuje tudi izjeme v primeru posebnih dosežkov na področju urejenosti okolja, ki bistveno vplivajo na urejenost in podobo kraja.

Komisija lahko upravnemu odboru TD Dobrna poda tudi predlog, da najbolj zaslužne na področju urejevanja okolja predlaga za dobitnike občinskih in republiških priznanj.



Komisija lahko poleg lastnega dela , daje tudi pobude za razvijanje in poenotenje turističnih obeležij, opozarja na nepravilnosti pri le teh, oz. opozori in daje pobude k dopolnitvi znakov na osnovi potreb, ki se razvijajo skladno z novimi programi .



Komisija o svojih ugotovitvah poroča na sejah upravnega odbora, sodeluje s prispevki v glasilu DOBRNČAN in drugih sredstvih javnega obveščanja.

Priznanja se podelijo na rednem letnem občnem zboru TD Dobrna, razen če ni z občino Dobrno drugače dogovorjeno oz. da se ZLATO PRIZNANJE podeli v okviru Občinskega praznika Občine Dobrna.



Ta pravilnik stopi v veljavo, ko ga obravnava in potrdi upravni odbor Turističnega društva Dobrna. S tem dejanjem preneha veljati obstoječi pravilnik.

Predsednik sekcije okolje in prostor Predsednik TD Dobrna

Anton Mogu Marija Deu Vrečer